વાત પારસના શિક્ષણની કરીએ તો તેણે GSEB કે CBSC નહીં પણ ISC (Indian School Certificate)થી પોતાનું હાયર સેકન્ડરીનું શિક્ષણ પૂર્ણ કર્યું છે. તેણે કોઈ પણ પ્રકારના એક્સ્ટ્રા શિક્ષણ કે ટ્યુશન ક્લાસીસ વગર આટલું સારું પરિણામ મેળવ્યું છે. પારસના પિતા વ્યવસાયે વકીલ છે જ્યારે માતા અમદાવાદ મ્યુનિસિપલ સ્કૂલમાં શિક્ષક તરીકે ફરજ બજાવે છે. પારસ કહે છે કે, “મને મારા માતા-પિતાએ ભણવા બાબતે ક્યારે કોઈ રોક-ટોક નથી કરી અને ધોરણ-12માં તેમના સપોર્ટના કારણે જ હું આટલું સારું પરિણામ મેળવી શક્યો છું.”